Jelasin soal Filemografi Aishwarya Rai  dalam bahasa melayu dong

Pelakon wanita India Aishwarya Rai, dikreditkan sebagai Aishwarya Rai Bachchan selepas perkahwinannya, telah muncul di lebih dari 40 filem dalam lima bahasa, terutama Hindi dan Tamil. Beliau memulakan kerjaya lakonan pada 1997 menerusi dua watak dalam filem drama politik Tamil Iruvar, arahan Mani Ratnam, dan penampilan sulungnya di Bollywood pada tahun yang sama dalam filem komedi romantis Aur Pyaar Ho Gaya. Rai kemudiannya muncul sebagai pelakon utama dalam filem Jeans (1998), sebuah filem Tamil terkenal yang mewakili India di Anugerah Akademi. Beliau memenangi Anugerah Filmfare untuk Pelakon Wanita Terbaik untuk peranannya dalam drama romantis Hum Dil De Chuke Sanam (1999), arahan Sanjay Leela Bhansali, dan tampil sebagai penyanyi dalam drama muzikal Taal (1999).

Rai telah membintangi 6 filem yang dikeluarkan pada tahun 2000, termasuk Kandukondain Kandukondain, sebuah filem Tamil yang diadaptasi dari novel Sense and Sensibility, karya Jane Austen, dan drama romantis Aditya Chopra Mohabbatein. Pada tahun 2002, Rai berlakon bersama Shahrukh Khan dalam drama romantis Bhansali Devdas sebuah adaptasi dari novel dengan nama yang sama. Penampilannya dalam filem ini, melayakkan beliau menerima anugerah Pelakon Wanita Terbaik keduanya di Filmfare. Pada tahun 2003, Rai memegang watak janda yang didera secara seksual dalam filem Bengali Chokher Bali, yang menjadi kejayaan pecah panggung. Namun, dua filem Hindi yang dibintanginya pada tahun yang sama gagal — Dil Ka Rishta dan Kuchh Naa Kaho — menyebabkan kemerosotan dalam kerjayanya di Bollywood. Pada tahun berikutnya, Rai memegang watak Elizabeth Bennet dalam filem berjudul Bride and Prejudice, sebuah filem United Kingdom arahan Gurinder Chadha. Juga pada tahun 2004, beliau kembali bekerja dengan Ghosh untuk memegang watak seorang wanita yang tertekan dalam drama Raincoat.

Pada tahun 2006, Rai berlakon dalam filem Dhoom 2, kejayaan komersial terbesarnya selepas Devdas. Beliau mengikutinya dengan memegang watak utama dalam filem drama arahan Ratnam, Guru (2007) yang menjadi kejayaan pecah panggung. Juga pada 2007, Rai muncul dalam filem Hollywood pertamanya — The Last Legion. Kejayaan terbesarnya hadir dalam filem drama sejarah Jodhaa Akbar (2008). Rai membintangi lima filem yang dikeluarkan pada tahun 2010, termasuk filem cereka sains Tamil Enthiran yang dibintangi oleh Rajinikanth. Beliau juga memegang watak sebagai jururawat dalam filem drama, Guzaarish. Selepas berehat panjang, Rai kembali ke dunia perfileman dengan membintangi filem Jazbaa (2015), sebuah pembikinan semula dari filem Korea Selatan Seven Days. Pada tahun 2016, beliau memegang watak sebagai penyair dalam filem romantis Ae Dil Hai Mushkil.